ધ હિંદુ અખબારના દાવા પ્રમાણે ભારત અને ફ્રાન્સ વચ્ચેની ૭.૮૭ અબજ યૂરોના રાફેલ સોદા પરની મંત્રણાઓ ચરમ સીમા પર હતી ત્યારે સંરક્ષણ મંત્રાલયે ફ્રાન્સના પ્રતિનિધિઓ સાથે વડા પ્રધાન નરેન્દ્ર મોદીની કચેરી દ્વારા કરાતી સમાંતર મંત્રણાઓ સામે ઉગ્ર વિરોધ નોંધાવ્યો હતો ૨૪ નવેમ્બર ૨૦૧૫ની સંરક્ષણ મંત્રાલયની નોંધમાં સ્પષ્ટ જણાવવામાં આવ્યું છે કે, પીએમઓ દ્વારા થઈ રહેલી આ પ્રકારની સમાંતર મંત્રણાને કારણે સંરક્ષણ મંત્રાલય અને ભારતીય મંત્રણા ટીમની સ્થિતિ નબળી પડી રહી છે અને આની જાણકારી સંરક્ષણમંત્રી મનોહર પારિકરને પણ અપાઈ છે.